గౌస్ మీరా మొహియుద్దీన్

గౌస్‌ మీరా మొహియుద్దీన్‌ (జననం 1969 జులై 15) తెలంగాణ రాష్ట్రానికి చెందిన న్యాయమూర్తి. ఆయన 2025 జులై 31న తెలంగాణ హైకోర్టు అదనపు న్యాయమూర్తి  ప్రమాణ స్వీకారం చేశాడు.
జననం, విద్యాభాస్యం 
గౌస్ మీరా మొహియుద్దీన్ 1969, జూలై 15న తెలంగాణ రాష్ట్రం, మేడ్చల్ మల్కాజ్‌గిరి జిల్లా, బాలానగర్, లోని హెచ్‌ఎంటీ టౌన్‌షిప్‌ లో జన్మించాడు. ఆయన తండ్రి మహమ్మద్ ఇస్మాయిల్ హెచ్ఎంటీ మేనేజర్‌గా పని చేశాడు.  మొహియుద్దీన్ వెంకటేశ్వర యూనివర్సిటీ పరిధిలోని నెల్లూరు వీఆర్ న్యాయ కళాశాల నుంచి న్యాయ విద్యను, ఉస్మానియా వర్సిటీలో ఎల్ఎల్ఎం పూర్తి చేసి 1993 మార్చి 17న న్యాయవాదిగా పేరు నమోదు చేసుకున్నాడు.
వృత్తి జీవితం
గౌస్‌ మీరా మొహియుద్దీన్‌ సొంతంగా ప్రాక్టీస్‌ మొదలు పెట్టి హైకోర్టు, రంగారెడ్డి, సిటీసివిల్‌ కోర్టుల్లో సివిల్ & క్రిమినల్ కేసులను వాదించాడు. ఆయన ఉమ్మడి ఆంధ్రప్రదేశ్ బార్‌ కౌన్సిల్‌లో 1993లో న్యాయవాదిగా పేరు నమోదు చేసుకొని న్యాయవాది బార్‌ కౌన్సిల్‌ స్టాండింగ్‌ కౌన్సిల్‌గా, తెలంగాణ హైకోర్టు ఏర్పడిన తర్వాత బార్‌ కౌన్సిల్‌ స్టాండింగ్‌ కౌన్సిల్‌గా పని చేశాడు.

హైకోర్టు న్యాయవాదిగా ఉన్న గౌస్‌ మీరా మొహియుద్దీన్‌ను భారత ప్రధాన న్యాయమూర్తి జస్టిస్ బి.ఆర్.గవాయ్ నేతృత్వంలో 2025 జులై 4న  తెలంగాణ హైకోర్టు న్యాయమూర్తిగా సుప్రీంకోర్టు కొలీజియం కేంద్ర ప్రభుత్వానికి సిఫారసు చేయగా భారత రాష్ట్రపతి ద్రౌపది ముర్ము జూలై 28న ఆమోదం తెలిపిన అనంతరం జులై 31న తెలంగాణ హైకోర్టు అదనపు న్యాయమూర్తి ప్రమాణ స్వీకారం చేశాడు.

ఇవి కూడా చూడంది
 ఈ. తిరుమల దేవి
 రేణుక యారా
 నర్సింగ్ రావు నందికొండ
 వాకిటి రామకృష్ణారెడ్డి
 గాడి ప్రవీణ్ కుమార్
 సుద్దాల చలపతిరావు
 మూలాలు 

వర్గం:1969 జననాలు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు